
	Noteikumu projekts
2. Par nelaimes gadījumu mācību laikā šo noteikumu izpratnē uzskatāms izglītojamā veselībai nodarītais kaitējums vai izglītojamā nāve, ja noticis ārkārtējs gadījums mācību laikā un mācību vietā (izglītības iestādē, izglītības programmas īstenošanas vietā vai prakses vietā), kā arī ceļā uz mācību vietu vai no mācību vietas.
 
	Iebildums
Likuma deleģējums paredz  Ministru kabinetam noteikt kritērijus un kārtību, kādā profesionālās izglītības iestāžu izglītojamie apdrošināmi pret nelaimes gadījumiem mācību laikā. Atsevišķi norāde uz laiku ceļā uz /no mācību vietas nebūtu uzskatāma par mācību laiku. Saskaņā ar projekta 9.punktu Izglītības iestādes izsniegtā izziņa par nelaimes gadījumu mācību laikā ir pamats apdrošināšanas atlīdzības pieprasījumam, līdz ar to apdrošināmi būtu tikai gadījumi, kas notikuši mācību laikā, t.i. arī pārvietošanās mācību laikā, bet ne ārpus tā. Attiecīgi precizējama arī anotācija
 
Piedāvātā redakcija
Par nelaimes gadījumu mācību laikā šo noteikumu izpratnē uzskatāms izglītojamā veselībai nodarītais kaitējums vai izglītojamā nāve, ja noticis ārkārtējs gadījums mācību laikā un mācību vietā (izglītības iestādē, izglītības programmas īstenošanas vietā vai prakses vietā).
 
	Zane Lastovska (LAA)

5. Par izglītojamo apdrošināšanu pret nelaimes gadījumiem mācību laikā katru gadu noslēdz apdrošināšanas līgumu uz termiņu, kas nav mazāks par vienu gadu.
 
	Iebildums
Aicinām precizēt, vai minētajā punktā ir domāts kalendārais gads, vai mācību gads. Arī no anotācijas nav saprotams, kāds īsti periods ir domāts, jo anotācija nosaka - Noteikumu projekts nosaka, ka apdrošināšanas līgums noslēdzams uz termiņu, kas nav mazāks par vienu gadu. Vienlaicīgi, organizējot  izglītojamo apdrošināšanu pret nelaimes gadījumiem, izglītības iestādei jānodrošina, ka apdrošināšanas periods  ir uz visu mācību gadu. Tāpat, mūsuprāt, jāparedz izņēmums no minimālā viena gada termiņa attiecībā uz tādām īsā cikla profesionālajām programmām, kuras ilgst mazāk par vienu gadu.
 
Piedāvātā redakcija
-
	Zane Lastovska (LAA)

6. Apdrošināšanas objekts ir izglītojamā dzīvība, veselība un fiziskais stāvoklis mācību laikā. Apdrošinot izglītojamo, apdrošināšanas līgumā paredz, ka apdrošināšanas atlīdzību apdrošinātājs izmaksā ārstēšanās izdevumu apmaksai, tostarp pacienta maksājumiem, medikamentu iegādei, medicīniskai rehabilitācijai, bet izglītojamā nāves gadījumā – naudas summu, par kuru apdrošināta dzīvība.
  
 
	Iebildums
Tā kā Ministru kabineta noteikumos tiek aprakstīti atlīdzināmie zaudējumi, tad jānorāda visi, ko nepieciešams atlīdzināt, jo pretēja gadījumā ministrija iepirkumā nevarēs iekļaut, piemēram, kompensāciju Invaliditātes gadījumā un Traumu gadījumā, bet anotācijā tie ir norādīti kā atlīdzināmie "izdevumi", tostarp Ministru kabineta noteikumi papildināmi arī ar citiem anotācijā norādītajiem zaudējumiem, piemēram - apdegumi, apsaldējumi.
 
Piedāvātā redakcija
-
	Zane Lastovska (LAA)

7. Apdrošināšanas līgumā nosaka, ka izglītojamo skaita 10% svārstību gadījumā apdrošināšanas pret nelaimes gadījumiem mācību laikā kopējās summas pārkalkulācija netiek veikta.
	Iebildums
Noteikumu projekta 7.punkts paredz, ka Apdrošināšanas līgumā nosaka, ka izglītojamo skaita 10% svārstību gadījumā apdrošināšanas pret nelaimes gadījumiem mācību laikā kopējās summas pārkalkulācija netiek veikta. Nav norādīts, ka šāds kritērijs attiecas uz konkrēto Izglītības iestādi. Šis apstāklis ir būtisks, jo iepirkumu, saskaņā ar anotāciju, plānots, ka organizē centralizēti, līdz ar to var būt šaubas vai šis kritērijs piemērojams visa iepirkuma ietvaros vai konkrētās izglītības iestādes ietvaros. Līdz ar to šis punkts būtu papildināms ar norādi uz Izglītības iestādi
 
Piedāvātā redakcija
Apdrošināšanas līgumā nosaka, ka Izglītības iestādes izglītojamo skaita 10% svārstību gadījumā apdrošināšanas pret nelaimes gadījumiem mācību laikā kopējās summas pārkalkulācija netiek veikta.
	Zane Lastovska (LAA)

8. Izglītības iestāde, konstatējot  faktu par nelaimes gadījumu, veic šādas darbības:
 
 
	Iebildums
Lūdzam precizēt, vai šajā punktā aprakstītie izglītības iestādes pienākumi attiecas tikai uz nelaimes gadījumiem, kas notikuši mācību iestādē? Visticamāk, ka tā, jo prakses vietā notikušus nelaimes gadījumu visticamāk, ka konstatē darba devējs, bet nelaimes gadījumu mājās (tālmācības gadījumā) konstatēs ārstniecības persona.
 
Piedāvātā redakcija
-
	Zane Lastovska (LAA)



